వాషింగ్టన్, సెప్టెంబరు 10:అత్యంత శక్తివంతమైన ఇర్మా హరికేన్ పడగెత్తిన ఫ్లోరిడావ్యాప్తంగా దాదాపు 1,20,000 మంది భారతీయ అమెరికన్లు నివసిస్తున్నారు. వీరిలో వేలాది మంది ప్రస్తుతం డేంజర్ జోన్లు అయిన మియామీ, ఫోర్ట్ లాడర్డేల్, తంపాలో ఉన్నారు. బలహీనపడిందనుకున్న ఇర్మా మళ్లీ ప్రచండంగా మారడంతో ఇళ్లను వదిలి సురక్షిత ప్రాంతాలకు తరలి వెళ్లేందుకు నానా పాట్లు పడ్డారు. అమెరికాలో భారతీయ రాయబార కార్యాలయం 24 గంటలూ పనిచేసే విధంగా హెల్ప్లైన్ నంబర్ను ప్రారంభించింది. సీనియర్ అధికారులను హుటాహుటీన అట్లాంటాకు పంపింది. వీరి ఆధ్వర్యంలో భారతీయ అమెరికన్లకు సహాయ పునరావాస కార్య క్రమాలు చేపట్టారు. భారత రాయబారి నవతేజ్ సర్న అక్కడి పరిస్థితులను పర్యవేక్షిస్తున్నారు. న్యూయార్క్లో భారత కాన్సుల్ జనరల్ సందీప్ చక్రవర్తి అట్లాంటాలో ఏర్పాటు చేసిన కంట్రోల్ రూమ్లో ఉండి తక్షణ సహాయ సహకారాలు అందే విధంగా చూస్తున్నారు. కింగ్స్టన్లోని భారత్ హైకమిషన్ కార్యాలయంలో కూడా 24/7 హెల్ప్లైన్ ప్రారంభించినట్లు విదేశాంగ శాఖ మంత్రి ప్రతినిధి రవీశ్ కుమార్ ట్వీట్ ద్వారా తెలిపారు. అత్యవసర పరిస్థితుల్లో సంప్రదించేందుకు ఈమెయిల్ ఐడీలను ఆయన తెలియజేశారు. ఇండియన్ ఫ్రెండ్స్ ఆఫ్ అట్లాంటా, గుజరాత్ సమాజ్ అట్లాంటా, హిందూ టెంపుల్ ఆఫ్ అట్లాంటా మూడు పునరావాస శిబిరాలను ఏర్పాటు చేశాయి. పలువురు ప్రవాస భారతీయ వ్యాపారులు కూడా సహాయ సహకారాలు అందిస్తున్నారు.
vashington, septembaru 10:atyanta saktivantamaina irma hariken padagettina floridavyaptanga daadaapu 1,20,000 mandi bhaarateeya americanlu nivasistunnaaru. veerilo velaadi mandi prastutam danger jonlu ayina miamy, fort laderdale, tampaalo unnaaru. balaheenapadindanukunna irma malli prachandamgaa maaradamtho illanu vadili surakshita praantaalaku tarali vellenduku nana paatlu paddaaru. americalo bhaarateeya rayabara kaaryaalayam 24 gantaluu panichese vidhamgaa helpline nambarnu praarambhinchindi. seanier adhikaarulanu hutaahutiina atlaantaaku pampindi. veeri aadhvaryamlo bhaarateeya americanlaku sahaya punaravasa kaarya kramaalu chepattaru. bhaarata rayabari navatej sarna akkadi paristhitulanu paryavekshistunnara. neuyaarklo bhaarata consul janaral sandip chakravarti atlantalo erpaatu chesina control roomlo undi takshana sahaya sahakaaraalu ande vidhamgaa chustunnaru. kingstanloni bharat hycomition kaaryaalayamlo kuudaa 24/7 helpline praarambhinchinatlu videsaanga saakha mantri pratinidhi raveesh kumar tweet dwara telipaaru. atyavasara paristhitullo sampradinchenduku eemeyil aideelanu aayana teliyajesaaru. indian frends af atlanta, gujarat samaj atlanta, hindu tempul af atlanta moodu punaravasa sibiraalanu erpaatu chesaayi. paluvuru pravasa bhaarateeya vyaapaarulu kuudaa sahaya sahakaaraalu andistunnaaru.